ใช้วิธีการรักษาด้วยตนเอง พักฟื้นหลังจากการระบายน้ำด้วยการผ่าตัด เข้ารับการรักษาทางการแพทย์
คุณอาจจะสังเกตว่ามีก้อนเนื้อที่ทำให้รู้สึกปวดอยู่ตรงแคมข้างใดข้างหนึ่ง ซึ่งก็อาจจะเป็นถุงน้ำในต่อมบาร์โธลิน คุณอาจจะรู้สึกปวดเวลานั่งหรือระหว่างมีเพศสัมพันธ์ หรือบางครั้งก็บวมเฉยๆ แต่ไม่ปวดเลย ถ้าคุณสงสัยว่าตัวเองอาจจะมีถุงน้ำในต่อมบาร์โธลิน ให้ไปพบแพทย์เวชศาสตร์ครอบครัวเพื่อเข้ารับการตรวจภายในและยืนยันการวินิจฉัย  นอกจากการตรวจภายในแล้ว แพทย์ก็น่าจะตรวจการติดเชื้อทางเพศสัมพันธ์ (STI) ด้วย เนื่องจากว่าถ้าคุณติดเชื้อทางเพศสัมพันธ์พร้อมกับมีถุงน้ำในต่อมบาร์โธลินด้วย ถุงน้ำก็จะยิ่งเสี่ยงต่อการติดเชื้อ (และคุณก็น่าจะได้รับการรักษาด้วยยาปฏิชีวนะ ซึ่งจะอธิบายอย่างละเอียดในภายหลัง) ถ้าคุณอายุ 40 ปีขึ้นไป ก็อาจจะมีการตัดชิ้นเนื้อของถุงน้ำไปตรวจด้วย เพื่อให้แน่ใจว่าคุณไม่ได้เป็นมะเร็งที่ระบบสืบพันธุ์เพศหญิง วันละหลายๆ ครั้ง. หนึ่งในวิธีการรักษาถุงน้ำในต่อมบาร์โธลินที่สำคัญก็คือ การนั่งแช่น้ำเป็นประจำ การนั่งแช่น้ำก็คือการที่คุณเติมน้ำใส่อ่างอาบน้ำให้พอมิดก้นและอวัยวะเพศเวลาที่คุณนั่งลงไปในน้ำ โดยน้ำไม่จำเป็นต้องลึกกว่านั้น หรือจะลึกกว่านั้นก็ได้ถ้าต้องการ (ขึ้นอยู่กับความชอบส่วนตัว และขึ้นอยู่กับว่าคุณอยากเพลิดเพลินไปกับการแช่น้ำ หรือแค่อยากได้ความสะดวกเฉยๆ)  คุณควรนั่งแช่น้ำอย่างน้อยวันละ 3-4 ครั้ง จุดประสงค์ของการนั่งแช่น้ำเป็นประจำก็คือ การทำให้บริเวณรอบๆ ถุงน้ำในต่อมบาร์โธลินสะอาด ลดความเจ็บปวดและ/หรือความไม่สบายตัวในบริเวณนั้น และยังเพิ่มโอกาสที่ถุงน้ำจะระบายน้ำออกเองตามธรรมชาติด้วย ถ้าถุงน้ำในต่อมบาร์โธลินไม่ระบายน้ำออกเองตามธรรมชาติและไม่ฝ่อไปเองหลังจากนั่งแช่น้ำไปแล้วหลายวัน คุณอาจจะต้องไปพบแพทย์เพื่อปรึกษาเรื่องความเป็นไปได้ในการระบายน้ำด้วยการผ่าตัด สาเหตุที่ต้องปรึกษาเรื่องวิธีการรักษาอย่างทันท่วงทีก็เพราะว่า ถ้าถุงน้ำไม่ฝ่อ มันก็อาจจะติดเชื้อและก่อตัวเป็นสิ่งที่เรียกว่า "ฝี" ได้ ซึ่งจะซับซ้อนกว่าการรักษาถุงน้ำธรรมดา เพราะฉะนั้นอย่าชะล่าใจจะดีกว่า  ถ้าคุณอายุต่ำกว่า 40 ปีและถุงน้ำก็ไม่ได้แสดงอาการ (ไม่ปวด ไม่มีไข้ และอื่นๆ) โดยมากก็ไม่จำเป็นต้องเข้ารับการรักษาทางการแพทย์ ถ้าคุณสังเกตว่าคุณมีไข้ขณะที่มีถุงน้ำในต่อมบาร์โธลิน ให้ไปพบแพทย์เพื่อเข้ารับการรักษา ในการป้องกันไม่ให้ถุงน้ำติดเชื้อนั้น ให้ใช้ถุงยางอนามัยระหว่างมีเพศสัมพันธ์ โดยเฉพาะอย่างยิ่งถ้าคุณไม่แน่ใจว่าคู่นอนติดเชื้อทางเพศสัมพันธ์หรือเปล่า แต่คุณไม่จำเป็นต้องงดมีเพศสัมพันธ์ ระหว่างที่รอรักษาถุงน้ำในต่อมบาร์โธลินและ/หรือรอให้มันหาย คุณอาจจะรับประทานยาแก้ปวดเพื่อบรรเทาความไม่สบายตัวที่เกิดขึ้นในบริเวณนั้น คุณสามารถหาซื้อยาแก้ปวดที่ไม่ต้องมีใบสั่งแพทย์ได้ตามร้านขายยาใกล้บ้าน ยาแก้ปวดที่รับประทานกันทั่วไปได้แก่ :  ไอบูโพรเฟน (แอดวิล มอทริน) ขนาด 400 – 600 มก. ทุก 4-6 ชั่วโมงตามอาการ อะเซตามิโนเฟน (ไทลีนอล) 500 มก. ทุก 4-6 ชั่วโมงตามอาการ หลังจากการระบายน้ำด้วยการผ่าตัดหรือการผ่าระบายโพรงโดยให้เป็นทางเปิดสู่ภายนอกตลอดเวลาแล้ว คุณต้องนั่งแช่น้ำต่อในระหว่างการพักฟื้นให้แผลหาย เพื่อให้แน่ใจว่าบริเวณนั้นสะอาด เร่งกระบวนการให้แผลหายสนิทที่สุด และลดความเสี่ยงของการติดเชื้อให้น้อยที่สุด แนะนำว่าคุณควรเริ่มนั่งแช่น้ำหลังจากผ่าตัดไปแล้ว 1-2 วัน แพทย์อาจจะใส่สายสวนเป็นเวลา 4-6 สัปดาห์เพื่อให้ถุงน้ำในต่อมบาร์โธลินเปิดและป้องกันการสะสมของของเหลวหลังจากการระบายน้ำด้วยการผ่าตัด ตราบใดที่สายสวนยังอยู่ข้างใน คุณต้องงดมีเพศสัมพันธ์  การงดมีเพศสัมพันธ์ในช่วงเวลานั้นยังช่วยป้องกันไม่ให้ถุงน้ำติดเชื้อด้วย หลังจากการผ่าระบายโพรงโดยให้เป็นทางเปิดสู่ภายนอกตลอดเวลาแล้ว แม้ว่าจะไม่ได้ใส่สายสวน คุณก็ควรงดมีเพศสัมพันธ์เป็นเวลา 4 สัปดาห์หลังจากการผ่าตัดเพื่อให้แผลหายสนิท คุณอาจจะรับประทานยาแก้ปวดที่หาซื้อได้ตามร้านขายยาทั่วไป เช่น ไอบูโพรเฟน (แอดวิล มอทริน) หรืออะเซตามิโนเฟน (ไทลีนอล) ได้ตามอาการ แต่ถ้าอาการปวดรุนแรงมาก คุณอาจจะขอให้แพทย์จ่ายยาแก้ปวดที่ต้องมีใบสั่งจากแพทย์ (ยาเสพติด) เช่น มอร์ฟีน ในช่วงพักรักษาตัวแรกๆ วิธีการกำจัดถุงน้ำในต่อมบาร์โธลินที่ไม่ยอมหายไปเองได้อย่างมีประสิทธิภาพมากที่สุดก็คือ การระบายน้ำด้วยการผ่าตัด คุณอาจจะไปพบแพทย์เวชศาสตร์ครอบครัวที่อาจจะรักษาด้วยตัวเอง (ถ้าเขาเชี่ยวชาญในการผ่าตัดลักษณะนี้มาก่อน) หรืออาจจะส่งตัวคุณให้แพทย์คนอื่นเป็นคนผ่าตัดก็ได้  การผ่าและการระบายน้ำส่วนใหญ่จะเป็นการรักษาแบบผู้ป่วยนอกที่คลินิก และใช้ยาชาเฉพาะที่เท่านั้น แพทย์จะผ่า (เปิด) ลงไปในถุงน้ำเพื่อให้ของเหลวข้างในไหลออกมา อาจจะมีการใส่สายสวน (ท่อ) เข้าไปในถุงน้ำเป็นเวลาไม่เกิน 6 สัปดาห์หลังการผ่า ซึ่งมักจะทำเฉพาะในกรณีที่ถุงน้ำในต่อมบาร์โธลินกลับมาขึ้นใหม่เท่านั้น จุดประสงค์ของการใส่สายสวนเข้าไปก็คือเพื่อให้ถุงน้ำเปิด ของเหลวที่สะสมอยู่จะได้ไหลออกมาได้เลย การเปิดถุงน้ำเอาไว้ช่วยป้องกันการสะสมของของเหลว ทำให้ถุงน้ำหายไปเองตามธรรมชาติ ถ้าถุงน้ำในต่อมบาร์โธลินดูเหมือนจะติดเชื้อ หลังจากระบายน้ำด้วยการผ่าตัดแล้วแพทย์จะสั่งยาปฏิชีวนะให้ คุณต้องรับประทานยาปฏิชีวนะให้ครบ และอย่าลืมรับประทานยาเม็ดใดเม็ดหนึ่งไป เพราะถ้าหากลืมประสิทธิภาพของยาปฏิชีวนะก็จะลดลง  นอกจากนี้ถ้าคุณติดเชื้อทางเพศสัมพันธ์ คุณก็จะได้รับยาปฏิชีวนะมาด้วยไม่ว่าตอนนี้ถุงน้ำจะติดเชื้อหรือไม่ก็ตาม จุดประสงค์ก็คือเพื่อป้องกันการติดเชื้อ เพราะการติดเชื้อทางเพศสัมพันธ์เพิ่มความเสี่ยงที่ถุงน้ำจะติดเชื้อในภายหลัง " ถ้าถุงน้ำในต่อมบาร์โธลินกลับมาอีกครั้ง คุณสามารถปรึกษาแพทย์เรื่องขั้นตอนการรักษาที่เรียกว่า การผ่าระบายโพรงโดยให้เป็นทางเปิดสู่ภายนอกตลอดเวลาได้ ก็คือเวลาที่แพทย์ผ่าตัดเพื่อระบายของเหลวออกมา แพทย์จะเย็บแผลไว้ที่ข้างใดข้างหนึ่งของถุงน้ำเพื่อเปิดมันเอาไว้หลังการผ่าตัด  การเปิดแบบนี้เป็นการเปิดถาวร และทำหน้าที่ป้องกันไม่ให้ถุงน้ำในต่อมบาร์โธลินกลับมาอีก แพทย์น่าจะสอดสายสวน (ท่อ) อีก 2-3 วันหลังจากการผ่าตัด แต่หลังจากนั้นก็จะเอาสายสวนออกเพราะรอยเย็บจะแน่นพอที่จะทำให้แผลผ่าตัดเปิดแล้ว ถ้าคุณมีถุงน้ำที่เป็นอันตรายหรือถุงน้ำกลับมาอีก หนึ่งในการรักษาที่เป็น "ทางเลือกสุดท้าย" ก็คือ การเอาต่อมบาร์โธลินออกไปเลยด้วยวิธีการผ่าตัดหรือเลเซอร์ ซึ่งเป็นขั้นตอนการรักษาทั่วไปที่ไม่ต้องค้างคืนที่โรงพยาบาล แม้ว่าหลายคนอาจจะเคยถามว่า มีวิธีไหนบ้างที่จะช่วยป้องกัน (หรือลดความเสี่ยง) ของการเกิดถุงน้ำในต่อมบาร์โธลินตั้งแต่แรก แต่แพทย์ก็บอกว่ายังไม่มีวิธีการป้องกัน โดยแพทย์แนะนำให้คุณเริ่มรักษาไม่ว่าจะเป็นการรักษาด้วยตนเอง หรือเข้ารับการรักษาทางแพทย์ทันทีที่คุณสังเกตว่ามีถุงน้ำเกิดขึ้น
ยืนยันการวินิจฉัยว่าเป็นถุงน้ำในต่อมบาร์โธลิน. นั่งแช่น้ำ ไปพบแพทย์หากถุงน้ำในต่อมบาร์โธลินไม่ฝ่อไปเอง. รับประทานยาเพื่อลดอาการปวด. นั่งแช่น้ำเป็นประจำต่อไป. งดมีเพศสัมพันธ์จดกว่าจะเอาสายสวนออก. รับประทานยาแก้ปวดต่อตามอาการ. เลือกการระบายน้ำด้วยการผ่าตัด. รับประทานยาปฏิชีวนะ. ปรึกษาแพทย์เรื่อง "การผ่าระบายโพรงโดยให้เป็นทางเปิดสู่ภายนอกตลอดเวลา. เอาต่อมบาร์โธลินออกไปเลย. รู้ว่ายังไม่มีวิธีป้องกันการเกิดถุงน้ำในต่อมบาร์โธลิน.
https://www.wikihow.com/Get-Rid-of-a-Bartholin-Cyst https://www.wikihow.com/Get-Rid-of-a-Bartholin-Cyst https://www.wikihow.com/Get-Rid-of-a-Bartholin-Cyst
Using Home Methods Recovering After Surgical Drainage Trying Medical Treatments